

Euroopa Liit



Kellele: ÜRO kliimameetmete alasele tippkohtumisele tulnud Euroopa Liidu poolsed läbirääkijad

Teema: Läbirääkimiste eesmärkide tutvustus

Eesmärgid

Euroopa Liidu riigid soovivad jõuda globaalse kokkuleppeni, mis vähendaks kasvuhoonegaaside emissioone nii, et see arvestaks nii riikide kui ka maailma majandust ja huve. 2015. aasta ÜRO kliimakonverentsil Pariisis võeti vastu otsus hoida globaalne temperatuur alla 2˚C võrreldes industriaalühiskonna eelse ajaga. Teie peate nüüd otsustama:

1. Tegevused vähendamaks süsiniku emissioone (kui seda soovite). Hoolimata keskmisest emissioonide vähendamisest alates 1990.aastast hakkavad Euroopa Liidu emissioonid ilma edasiste tegevusteta tõusma. Te saate otsustada, millal teie emissioonid lõpetavad kasvamise (kui üldse lõpetavad), millal hakkavad need langema (kui üldse hakkavad) ja millise kiirusega (% aastas).
2. Kas panustada raiete peatamisse ja metsa istutamisesse või mitte.
3. Kui palju raha te annate Rohelisele Kliimafondile, mille eesmärk on tagada vähemalt 100 miljardit dollarit aastas 2020.aastaks, et arengumaad saaksid emissioone vähendada ja kohaneda kliimamuutustega.

­

Kontekst

Teaduslik konsensus kliima osas on selge: üle 97% kliimateadlastest nõustub, et kliimamuutused on toimumas, need on peamiselt põhjustatud fossiilkütuste kasutamisest ja et selle tagajärjed võivad olla laastavad. Euroopa Liidu uurimused on näidanud, et kliimamuutused juba mõjutavad meie riike ja et ilma drastilise globaalsete emissioonide vähendamiseta on oodatav kahju veel karmim.

Riiklikud tegevused

Euroopa Liit on olnud kliimamuutustega võitlemise esiliinil. Kliimakõnelustel Pariisis lubas EL vähendada emissioone 2030.aastaks 40% võrreldes 1990.aasta tasemega. Meie lubadus on üks ambitsioonikamaid peamiste emiteerijate seast, aga see nõuab ka uusi suuri regulatsioone, mis ootavad veel jõustumist, mis peaks toimuma ajal, kui me oleme silmitsi oluliste majanduse ja turvalisuse väljakutsetega. Hoolimata nendest potentsiaalsetest piirangutest on EL alustanud majanduslikku programmi, pannes kasvuhoonegaasidele hinna ja me oleme taastuvenergia seadeldiste (nagu tuulegeneraatorid ja päikesepaneelid) paigaldamises esirinnas. Me jätkame juhirolli täitmist, aga me ei saa ja ei jätka seda teed üksinda.

Metsad ja maakasutus

Kuigi meie emissioonid väheneksid raiete ja maa seisundi halvenemise piiramisel, siis see vähendaks ainult väikest osa.

Avalik arvamus

Enamik EL-I inimestest usub, et kliimamuutused on päris ja et inimtegevus panustab sellesse suurel määral. Enamik toetab rahvusvahelisi kokkuleppeid, mille eesmärk on kliimamuutustega tegeleda. Samas on enamik vastu energia ja teiste valdkondade maksude tõstmisele. Enamikul EL kodanikel ei ole kliimamuutustega tegelemine prioriteetide esirinnas. See on allpool muret finantsilise ebastabiiluse, töötuse, migratsiooni ja terrorismi üle. Kõige tähtsam on see, et avalikkus on suuresti vastu emissioone langetavatele otsustele, millega ei ühine USA ja kiirelt arenevate majandustega riigid, eriti Hiina.

Võimalused

Emissioonide vähendamisel on mitmeid kasutegureid ka peale kliimastabiilsuse. Näiteks loob taastuvenergia arendamine töökohti, väheneb sõltuvus teiste riikide naftast ja gaasist ning väheneb õhusaaste.

­

Ülemaailmne seis

• Emissioonid Hiinas, Indias ja teistes arengumaades kasvavad kiiresti. Hiina üksinda on nüüdseks vastutav 30% globaalse CO2 emissiooni eest. Arengumaade koguemissioonid on varsti suuremad kui arenenud maadel..

• USAl on võrreldes Euroopaga emissioone inimese kohta kaks korda rohkem, aga USA on lubanud enda emissioone vähendada 26-28% 2025.aastaks võrreldes 2005.aasta tasemega. See otsus on saanud palju tugevat poliitilist vastukaja USA Kongressi liikmetelt ja ärimeestelt, kes on panustanud fossiilkütuste kasutuse jätkamisse. Nendele väljakutsetele kiuste on USA uurimused, kaasa arvatud kaheparteilise “Risky Business” raport (http://riskybusiness.org) leidnud, et otsustega hilinemine on kulukas, samas kui enamus USA osariike saaksid emissioonide vähendamisest kasu.

• Vähem arenenud riigid rõhuvad, et nende emissioonide vähendamine nõuab välispidist rahalist toetust arenenud riikidelt. Samas on tihti nendes riikides korruptsioon, mistõttu ei jõua rahaline abi õigesse kohta. Nad võivad ka rõhuda metsa mahavõtmise asemel selle istutamisele, aga kui nad ei tegele selle kõrvalt fossiilkütuste kasutamise vähendamisega, siis ei aita see kliimamuutuste piiramisele kaasa.­

­­

US

17

US

17

EU

7.4

Other Developed 10.5

China

7.4

Emissioonid inimese kohta

2016 (tonni CO2 aastas)

EL

7.4

Hiina

7.0

Teised arenenud

10.0

Teised arenevad

2.5

India 1.8

USA

16.9

Alates 1980.aastast on **Hiinas** ja **Indias** emissioonid inimese kohta tõusnud drastiliselt (vastavalt 391% ja 285%), aga langenud **USAs** ja **Euroopas** (vastavalt 20% ja 26%).

Kuigi kumulatiivsed emissioonid on senimaani olnud kõrgemad arenenud riikides (ehk **USA**, **EL** ja **teised arenenud riigid**), siis populatsiooni, SKT inimese kohta ja emissioonide kasv arengumaades ületavad arenenud riikide omad. Eeldades, et kõik jätkub nii nagu praegu (Business As Usual), siis langevad arenenud riikide (ehk **USA**, **EL** ja **teised arenenud riigid**) kumulatiivsed emissioonid 2100.aastaks 37%-ni.

*Arendatud Climate Interactive, MIT Sloan ja UML Climate Change Initiative poolt. Uuendatud: Juuli 2019*